CELEX: 52018PC0533
Language: sk
Date: 2018-07-16
Title: Návrh NARIADENIE RADY ktorým sa mení nariadenie (EÚ) č. 1370/2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami, pokiaľ ide o kvantitatívne obmedzenie pre nákup sušeného odstredeného mlieka

EURÓPSKA KOMISIA
            V Bruseli16. 7. 2018
            COM(2018) 533 final
            2018/0286(NLE)
            Návrh
            NARIADENIE RADY
            ktorým sa mení nariadenie (EÚ) č. 1370/2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami, pokiaľ ide o kvantitatívne obmedzenie pre nákup sušeného odstredeného mlieka
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               
                  V nariadení Rady č. 1370/2013 sa stanovuje strop, do výšky ktorého sa musí uskutočňovať nákup sušeného odstredeného mlieka za pevnú cenu (169,8 EUR/100 kg) počas obdobia verejnej intervencie (od 1. marca do 30. septembra), na 109 000 ton. Po dosiahnutí tohto stropu verejná intervencia pokračuje až do konca obdobia intervencie, avšak formou verejnej súťaže.
               
               
                  Tento strop bol v roku 2018 stanovený na nulu s cieľom vyhnúť sa verejnej intervencii na sušené odstredené mlieko za pevnú cenu bez trhového odôvodnenia (pričom napríklad aj ceny masla aj nákupné ceny mlieka boli na pomerne vysokej úrovni) vzhľadom na dlhodobý nesúlad medzi cenami mliečnych tukov a bielkovín.
               
               
                  Verejná intervencia sa preto v roku 2018 uskutočňuje formou verejnej súťaže. Komisia hlasovaním vo Výbore pre spoločnú organizáciu poľnohospodárskych trhov rozhoduje v individuálnych prípadoch o tom, aké objemy by sa mali nakúpiť a za akú nákupnú cenu.
               
               
                  Trhové ceny sušeného odstredeného mlieka v EÚ zostali v roku 2018 v priemere o 19 % nižšie ako úroveň verejnej intervencie, kým ceny masla boli o 117 % vyššie ako úroveň verejnej intervencie. Rozdiel cien medzi tukmi a bielkovinami je väčší než kedykoľvek predtým. Pomer ceny masla a sušeného odstredeného mlieka v rokoch 2017 až 2018 sa v porovnaní s rokmi 2007 až 2016 strojnásobil. Zároveň ceny surového mlieka, ktoré sa platili poľnohospodárom, boli v priemere 34 c/kg (viac ako priemer za posledných 5 rokov).
               
               
                  Zavedený postup umožňuje vyhnúť sa neodôvodnenému nákupu 109 000 ton sušeného odstredeného mlieka, ktoré by navýšili už existujúce zásoby.
               
               
                  Keďže podmienky na trhu sa podstatne nezmenili a skúsenosti získané v roku 2018 dokazujú správnosť prístupu, je vhodné opakovať iniciatívu a stanoviť nulový strop aj v roku 2019.
               
               
                  Aby sa zabezpečilo, že účastníci trhu budú informovaní v dostatočnom predstihu pred začiatkom nasledujúcej intervenčnej kampane, toto nariadenie by malo nadobudnúť účinnosť dňom nasledujúcim po jeho uverejnení.
               
            
            
               •Súlad s existujúcimi ustanoveniami v tejto oblasti politiky
            
            
               
                  Tento návrh zodpovedá podstate spoločnej organizácie trhov s poľnohospodárskymi výrobkami, keďže má za cieľ stabilizovať trh a zabezpečiť primeranú životnú úroveň poľnohospodárov.
               
               
                  Návrh je v súlade s článkom 43 ods. 3 ZFEÚ, podľa ktorého Rada na návrh Komisie prijíma opatrenia týkajúce sa stanovovania cien, odvodov, pomoci a množstvových obmedzení a určovania a prideľovania rybolovných možností.
               
            
            
               •Súlad s ostatnými politikami Únie
            
            
               
                  Neuvádza sa.
               
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               
                  Článok 43 ods. 3 Zmluvy o fungovaní Európskej únie.
               
            
            
               •Subsidiarita (v prípade inej ako výlučnej právomoci) 
            
         
         
            
               
                  Návrh patrí do spoločnej právomoci Európskej únie a členských štátov a je v súlade so zásadou subsidiarity.
               
            
            
               •Proporcionalita
            
            
               
                  Návrh je v súlade so zásadou proporcionality:
               
            
            
               •Výber nástroja
            
            
               
                  Neuvádza sa.
               
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               
                  Neuvádza sa.
               
            
            
               •Konzultácie so zainteresovanými stranami
            
            
               
                  Neuvádza sa.
               
            
            
               •Získavanie a využívanie expertízy
            
            
               
                  Neuvádza sa.
               
            
            
               •Posúdenie vplyvu
            
            
               
                  Neuvádza sa.
               
            
            
               •Regulačná vhodnosť a zjednodušenie
            
            
               
                  Neuvádza sa.
               
            
            
               •Základné práva
            
            
               
                  Neuvádza sa.
               
            
            
               4.VPLYV NA ROZPOČET
            
            
               
                  Finančný vplyv závisí od ponúkaného množstva/ceny sušeného odstredeného mlieka a od akceptovaného množstva/ceny medzi marcom a septembrom 2019 v závislosti od vývoja na trhu so sušeným odstredeným mliekom.
               
            
         
         
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a predkladania správ
            
            
               
                  Neuvádza sa.
               
            
            
               •Vysvetľujúce dokumenty (v prípade smerníc)
            
            
               
                  Neuvádza sa.
               
            
            
               •Podrobné vysvetlenie konkrétnych ustanovení návrhu
            
            
               
                  Neuvádza sa.
               
            
            
               2018/0286 (NLE)
            
            
               Návrh
            
            
               NARIADENIE RADY
            
            
               ktorým sa mení nariadenie (EÚ) č. 1370/2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami, pokiaľ ide o kvantitatívne obmedzenie pre nákup sušeného odstredeného mlieka
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 43 ods. 3,
            
            
               so zreteľom na návrh Európskej komisie,
            
            
               keďže:
            
            
               (1)V článku 3 nariadenia Rady (EÚ) č. 1370/2013
                  1
                sa stanovuje kvantitatívne obmedzenie pre nákup sušeného odstredeného mlieka za pevnú cenu podľa článku 2 uvedeného nariadenia. Po dosiahnutí uvedenej hranice bude nákup prebiehať formou verejnej súťaže, ktorou sa určí maximálna nákupná cena.
            
            
               (2)Nariadením Rady (EÚ) 2018/147
                  2
                sa zmenilo nariadenie (EÚ) č. 1370/2013 tak, že sa kvantitatívne obmedzenie pre nákup sušeného odstredeného mlieka za pevnú cenu na rok 2018 stanovil na nulu. Cieľom bolo vyhnúť sa tomu, aby sa sušené odstredené mlieko nakupovalo za pevnú cenu v situácii, v ktorej by to nebolo v súlade s cieľmi bezpečnostnej siete.
            
            
               (3)Sektor mlieka a mliečnych výrobkov stále čelí nesúladu medzi cenami mliečnych tukov a bielkovín. Trhové ceny sušeného odstredeného mlieka v Únii zostali v roku 2018 pod úrovňou verejnej intervencie, kým ceny masla sú v porovnaní s ňou dvojnásobné.
            
            
               (4)Vzhľadom na súčasný veľký dopyt po masle a syre sú ceny surového mlieka vyplácané poľnohospodárom v roku 2018, napriek relatívne nízkym cenám mliečnej bielkoviny, pravdepodobne na úrovni, ktorá umožní rentabilnosť chovu mliekového dobytka. Fungovanie verejnej intervencie formou verejnej súťaže v roku 2018 nebránilo cenám surového mlieka udržať sa na týchto úrovniach.
            
            
               (5)Neočakáva sa, že základy trhu s mliekom a mliečnymi výrobkami z hľadiska ponuky, dopytu a vývoja cien sa v roku 2019 výrazne zmenia, najmä pokiaľ ide o nesúlad medzi cenami mliečnych tukov a bielkovín. Je preto vhodné na rok 2019 stanoviť kvantitatívne obmedzenie pre nákup sušeného odstredeného mlieka za pevnú cenu na nulu.
            
         
         
            
               (6)Nariadenie (EÚ) č. 1370/2013 by sa preto malo zodpovedajúcim spôsobom zmeniť.
            
            
               (7)Aby sa zabezpečilo, že dočasné opatrenie stanovené týmto nariadením bude mať okamžitý vplyv na trh a že účastníci trhu budú informovaní v dostatočnom predstihu pred začiatkom nasledujúcej intervenčnej kampane, toto nariadenie by malo nadobudnúť účinnosť dňom nasledujúcim po jeho uverejnení,
            
            
               PRIJALA TOTO NARIADENIE:
            
            
               Článok 1
            
            
               V článku 3 ods. 1 nariadenia (EÚ) č. 1370/2013 sa dopĺňa tento štvrtý pododsek:
            
            
               „Odchylne od prvého pododseku sa v roku 2019 kvantitatívne obmedzenia pre nákup sušeného odstredeného mlieka za pevnú cenu stanovujú na 0 ton.“.
            
            
               Článok 2
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
            
               
            
               LEGISLATÍVNY FINANČNÝ VÝKAZ
            
            
                     
                        FINANČNÝ VÝKAZ
                     
                  
                  
                     
                        FS/18/CM/pl Ares (2018)3208595
                     
                  
               
                     
                  
                  
                     
                        6.142.2018.1
                     
                     
                        agri.ddg3.g.3(2018)3370117
                     
                  
               
                     
                  
                  
                     
                        DÁTUM: 1. 6. 2018
                     
                     
                  
               
                     
                        1.
                     
                  
                  
                     
                        ROZPOČTOVÝ RIADOK:
                     
                     
                        pozri rozpočtovú prognózu ďalej v texte
                     
                     
                     
                     
                        05 02 12 02 (Opatrenia na skladovanie sušeného odstredeného mlieka)
                     
                     
                  
                  
                     
                        ROZPOČTOVÉ PROSTRIEDKY:
                     
                     
                     
                     
                     
                        B2018 12 mil. EUR 
                     
                     
                        DB2019 9 mil. EUR
                     
                  
               
                     
                        2.
                     
                  
                  
                     
                        NÁZOV:
                     
                     
                     
                        NARIADENIE RADY, ktorým sa mení nariadenie (EÚ) č. 1370/2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami, pokiaľ ide o kvantitatívne obmedzenie pre nákup sušeného odstredeného mlieka
                     
                  
               
                     
                        3.
                     
                  
                  
                     
                        PRÁVNY ZÁKLAD:
                     
                     
                     
                        článok 43 ods. 3 Zmluvy o fungovaní Európskej únie
                     
                  
               
                     
                        4.
                     
                  
                  
                     
                        CIELE:
                     
                     
                        predísť nákupu sušeného odstredeného mlieka za pevné ceny, ak by to nebolo nevyhnutné na dosiahnutie cieľov bezpečnostnej siete v dôsledku vysokých cien iných mliečnych výrobkov. Verejná intervencia v prípade sušeného odstredeného mlieka by mala prebiehať formou verejnej súťaže.
                     
                  
               
                     
                        5.
                     
                  
                  
                     
                        FINANČNÉ DÔSLEDKY
                     
                  
                  
                     
                        ÚČTOVNÝ ROK
                     
                     
                        2018
                        
                           (mil. EUR)
                     
                  
                  
                     
                        ÚČTOVNÝ ROK
                     
                     
                        2019
                     
                     
                        (mil. EUR)
                     
                  
                  
                     
                        ÚČTOVNÝ ROK
                     
                     
                        2020
                     
                     
                        (mil. EUR)
                     
                  
               
                     
                        5.0
                     
                  
                  
                     
                        VÝDAVKY
                     
                     
                        –
                              Z ROZPOČTU EÚ
                           (NÁHRADY/INTERVENCIE)
                     
                     
                        –
                              VNÚTROŠTÁTNYCH ORGÁNOV
                     
                     
                        –
                              INÉ
                     
                  
                  
                     
                     
                        -
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
               
                     
                        5.2
                     
                  
                  
                     
                        SPÔSOB VÝPOČTU:
                     
                     
                        pozri poznámky
                     
                  
               
                     
                        6.0
                     
                  
                  
                     
                        MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNEJ KAPITOLY BEŽNÉHO ROZPOČTU?
                     
                  
                  
                     
                        neuvádza sa
                     
                  
               
                     
                        6.1
                     
                  
                  
                     
                        MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU?
                     
                  
                  
                     
                        nie
                     
                  
               
                     
                        6.2
                     
                  
                  
                     
                        BUDE POTREBNÝ DOPLŇUJÚCI ROZPOČET?
                     
                  
                  
                     
                        nie
                     
                  
               
                     
                        6.3
                     
                  
                  
                     
                        BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV?
                     
                  
                  
                     
                        pozri poznámky
                     
                  
               
                     
                        POZNÁMKY:
                     
                     
                     
                        Finančný vplyv závisí od ponúkaného množstva/ceny sušeného odstredeného mlieka a od akceptovaného množstva/ceny medzi marcom a septembrom 2019. V návrhu rozpočtu na rok 2019 sa neplánujú žiadne nové množstvá sušeného odstredeného mlieka v rámci intervencie.
                     
                  
               
         
         
            
                  
                     (1)
                  
                        Nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (Ú. v. EÚ L 346, 20.12.2013, s. 12).
               
               
                  
                     (2)
                  
                        Nariadenie Rady (EÚ) 2018/147 z 29. januára 2018, ktorým sa mení nariadenie (EÚ) č. 1370/2013, pokiaľ ide o kvantitatívne obmedzenie pre nákup sušeného odstredeného mlieka (Ú. v. EÚ L 26, 31.1.2018, s. 6).